NADZORNI SVET

JAVNEGA  SKLADA  MALEGA GOSPODARSTVA  GORIŠKE
Trg E. Kardelja 1, Nova Gorica

o b j a v l j a

na podlagi  Zakona o javnih skladih- ZJS-1 (Ur. l. RS, št. 77/08, 8/10), Odloka o ustanovitvi Javnega sklada malega gospodarstva Goriške (Časopis OKO-Uradne objave, št. 14/03 in Ur. l. RS, št. 21/16)  javni natečaj za 

prosto delovno mesto

DIREKTORJA

JAVNEGA SKLADA MALEGA GOSPODARSTVE GORIŠKE
Za direktorja se lahko imenuje osebo, ki je popolnoma poslovno sposobna in izpolnjuje naslednje pogoje:

· ima najmanj univerzitetno izobrazbo,

· ima najmanj osem let delovnih izkušenj, od tega pet let na vodilnih delovnih mestih podobne zahtevnosti,

· ni bila pravnomočno obsojena za kaznivo dejanje, pa obsodba ni pogojna.

Direktor bo imenovan za mandatno dobo štirih let.

Zainteresirani kandidati morajo vlogi priložiti tudi program razvoja sklada za mandatno obdobje in življenjepis.
K prijavi morajo kandidati predložiti naslednja dokazila:
· kot dokazilo o doseženi izobrazbi kandidat predloži fotokopijo diplome;

· kot dokazilo o najmanj osmih letih delovnih izkušenj kandidat predloži pisno potrdilo delodajalca oz. delodajalcev ali podobno dokazilo;
· kot dokazilo o najmanj petih letih na vodilnih delovnih mestih kandidat predloži pisno potrdilo delodajalca oz. delodajalcev ali podobno dokazilo;
· kot dokazilo o nekaznovanosti kandidat predloži potrdilo o nekaznovanosti Ministrstva za pravosodje.

Kandidati, ki izpolnjujejo pogoje, naj pošljejo prijave z dokazili o izpolnjevanju razpisnih pogojev v roku 14 dni od objave tega razpisa v zaprti kuverti na naslov: Nadzorni svet Javnega sklada za malo gospodarstvo Goriške, Trg Edvarda Kardelja 1, Nova Gorica, s pripisom »razpis za direktorja Javnega sklada malega gospodarstva Goriške«.
V izbirni postopek se bodo uvrstile samo popolne in pravočasno prispele vloge kandidatov, ki bodo izpolnjevali pogoje javnega natečaja. Za nepopolno vlogo velja tudi vloga, ko kandidat ne priloži v objavi javnega natečaja zahtevanih dokazil ter vloga, iz katere ni mogoče razbrati, ali kandidat izpolnjuje pogoje javnega natečaja.
Kandidati bodo o izbiri obveščeni v roku osem dni po zaključnem postopku izbire.

V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

